| "Paranoid"Black Sabbath |
| --- |
| Singlen "Paranoid" kansikuva |
| Singlen tiedot |
|  Albumilta | *Paranoid* |
|  Julkaistu | 17. heinäkuuta 1970 |
|  Formaatti | 7"-single |
|  Tuottaja(t) | Rodger Bain |
|  Tyylilaji | heavy metal |
|  Kesto | 02.52 |
|  Levy-yhtiö | Yhdistynyt kuningaskunta Vertigo Records Yhdysvallat Warner Bros. Records |
| Listasijoitukset |
| * Saksa 1. (viikko 42/1970)
* Alankomaat 2. (10. lokakuuta 1970)
* Sveitsi 2. (20. lokakuuta 1970)
* Itävalta 3. (15. lokakuuta 1970)
* Yhdistynyt kuningaskunta 4. (29. elokuuta 1970)
* Norja 6. (viikko 46/1970)
* Suomi 29. (lokakuu 1970)
* Yhdysvallat 61. (1970)
 |
| Black Sabbathin muut singlet |
| "The Wizard"1970 | "Paranoid"1970 | "Iron Man"1971 |

**Paranoid** on brittiläisen heavy metal -yhtye Black Sabbathin kappale, joka julkaistiin vuonna 1970 albumilla *Paranoid* sekä singlenä ennen itse albumia. Siitä muodostui suuri hitti kappaleen noustessa yhtyeen kotimaassa singlelistan sijalle 4. Lisäksi se nousi listaykköseksi Länsi-Saksassa. Suurimmassa osassa singlen painoksista b-puolella oli kappale "The Wizard", joka oli julkaistu yhtyeen esikoisalbumilla *Black Sabbath*. Joissain painoksissa b-puolena oli *Paranoid*-albumilta otettu "Rat Salad" ja myöhemmissä uusintapainoksissa *Vol. 4*-albumilta otettu "Snowblind".

Kappale kertoo nimensä mukaisesti vainoharhaisesta miehestä, joka kärsii masennuksesta erottuaan naisestaan. Itse sanaa "Paranoid" ei kuitenkaan mainita laulussa kertaakaan.

Kappaleen synty
---------------

*Paranoid*-albumin äänityksissä yhtye tarvitsi levylle kolmeminuuttisen täyteraidan. Kitaristi Tony Iommi sai idean kappaleeseen viettäessään lounastaukoa studioilla. Hän soitti kappaletta yksinään, kunnes basisti Geezer Butler ja rumpali Bill Ward tulivat siihen mukaan. Wardin mukaan Iommi oli keksinyt kappaleen riffin puoli kahden aikaan iltapäivällä ja kello kahteen mennessä "Paranoid" oli kehittynyt lopulliseen muotoonsa. Tosin *Paranoid*-albumin vuoden 2009 Deluxe Edition-painoksella on kappaleesta vaihtoehtoisilla lyriikoilla varustettu otto, josta voi päätellä, että kappaleesta on otettu useampiakin ottoja ennen varsinaisten lyriikoiden hahmottumista. Lisäksi laulaja Ozzy Osbournen mukaan levy-yhtiö ja tuottaja olivat olleet täyteraidan sijasta lähinnä singlen perään, koska albumin muut kappaleet olivat "liian pitkiä" singleiksi.

Basisti Butlerin mukaan hän ja laulaja Osbourne olivat aluksi huolissaan siitä, että Iommin tekemä riffi toi liian selvästi mieleen Led Zeppelinin kappaleen "Communication Breakdown". Miehet suostuivat levyttämään kappaleen vasta Iommin suostuttelun jälkeen.

Albumin tuottaja Rodger Bain innostui kappaleesta. Hänen mielestään siinä oli vahva rytmi sekä tehokas riffi. Yhtyeen itsensä kerrotaan ensi alkuun pitäneen kappalettaan vain epämääräisenä jammailupalana.

> »Muistan kommentoineeni tarkkaamosta jotain tähän tyyliin: "Tuo kuulostaa aika hyvältä. Mikä se on?" He näyttivät vähän epäuskoisilta ja kysyivät, olinko tosissani. Vastasin, että se kuulosti todella hyvältä, että riffi oli todella vahva. He sanoivat "Kunhan pelleilimme. Se oli pelkkää jammailua." Sanoin, että mahtava juttu, vedetään purkkiin.»   
> (Rodger Bain, tuottaja)
> 
> 

Niinpä Geezer Butler kirjoitti nopeasti sanat, joita solisti Osbourne luki laulaessaan. Butler on myöhemmin kertonut kappaleen pohjautuvan hänen teini-iässään kärsimäänsä masennukseen.

Menestys
--------

Kappale julkaistiin singlenä heinäkuussa 1970 ja se sai lähinnä viileän vastaanoton medialta.*lähde?* Se alkoi kuitenkin nousta listoilla ja elokuun lopussa se nousi sijalle 4. Britanniassa ja sen myötä yhtye pääsi televisioon esiintymään suositussa Top of the Pops-tv-ohjelmassa. Myös Manner-Euroopassa single sai hyviä listasijoituksia nousten mm. Länsi-Saksan listan kärkeen. Itse *Paranoid*-albumi nousi Brittein albumilistan kärkeen. Pohjois-Amerikassa "Paranoid" julkaistiin singlenä yhtyeen ensimmäisen sikäläisen kiertueen aikana marraskuussa 1970 ja siellä se nousi sijalle 62. ja varsinainen albumi nousi sijalle 12. myyden kultaa ja ennen pitkää nelinkertaista platinaa. 

"Paranoid" on julkaistu singlenä myöhemminkin muutamaan kertaan ja vuoden 1980 NEMS Recordsin uusintajulkaisu nousi Britanniassa sijalle 14. 

> »Simppeli, tarttuva kappale, joka näköjään vetoaa kansaan.»   
> (Tony Iommi, kitaristi)
> 
> 

Kappale on ylittänyt miljardin kuuntelun rajan Spotifyssa.

Jälkivaikutus
-------------

Nykyisin "Paranoid" on yksi historian tunnetuimmista ja suosituimmista heavy metal -kappaleista. Siitä on julkaistu lukuisia cover-versioita, ja yhdysvaltalaisen thrash metal -yhtye Megadethin versio oli vuonna 1995 Grammy-ehdokkaana.. Lauseesta "Soittakaa Paranoid!" on Suomessa muodostunut rockklisee. Suomenkielisiä versioita kappaleesta löytyy sekä Freud, Marx, Engels & Jung -yhtyeeltä nimellä "Metsän poika" että Sleepy Sleepersin "Jätkät huojuu, palmut heiluu" ja Eläkeläiset nimellä "Hullun jenkka". Muista suomalaisista yhtyeistä "rottayhtye" The Ratzz on tehnyt kappaleesta oman versionsa, kuten myös Poverty Stinks albumilleen Gargle Blaster.

Lähteet
-------

* Joel McIver: *Sabbath Bloody Sabbath*. Helsinki: Otava, 2007. ISBN 978-952-471-917-9.

### Viitteet

1. ↑  Black Sabbth Tour Date Archives - 1970 black-sabbath.com.  Arkistoitu 19.8.2010. Viitattu 2.8.2010.  (englanniksi)
2. ↑  Chart-Surfer: Songsearch charts-surfer.de. Viitattu 2.8.2010.  (englanniksi)
3. ↑  dutchcharts.nl - Black Sabbath - Paranoid hitparade.ch. Viitattu 2.8.2010.  (hollanniksi)
4. ↑  Black Sabbath - Paranoid - hitparade.ch hitparade.ch. Viitattu 2.8.2010.  (saksaksi)
5. ↑  Black Sabbath - Paranoid - austriancharts.at austriancharts.at. Viitattu 2.8.2010.  (saksaksi)
6. ↑  Chart Stats - Black Sabbath - Paranoid chartstats.com. Viitattu 2.8.2010.  (englanniksi)
7. ↑  norwegiancharts.com - Black Sabbath - Paranoid norwegiancharts.com. Viitattu 2.8.2010.  (englanniksi)
8. ↑  Listalevyt: Black Sabbath
9. ↑  Black Sabbath - Charts & Awards - Billboard Singles allmusic.com. Viitattu 2.8.2010. [vanhentunut linkki] (englanniksi)
10. ↑  Black Sabbath Discography black-sabbath.de. Viitattu 2.8.2010.  (englanniksi)
11. 1 2 3  Paranoid by Black Sabbath Songfacts songfacts.com. Viitattu 2.8.2010.  (englanniksi)
12. 1 2 3  McIver 2007, s.71.
13. ↑  Ozzy Osbourne ja Chris Ayres: Minä Ozzy, Like Kustannus, 2009
14. ↑  Christopher Scapelliti: Geezer Butler: Black Sabbath’s "Paranoid" Sounded Like a Led Zeppelin Rip-Off *Guitar World*.  27.9.2016. Viitattu 2.8.2018.
15. ↑  Yhtyeen haastattelut *Classic Albums - Paranoid*-ohjelmassa
16. ↑  Tony Iommi: Iron Man - My Journey Through Heaven and Hell with Black Sabbath, Da Capo Press, 2011
17. ↑  Black Sabbath nousi Spotifyn miljardikerhoon - arvannet varmaan, mistä biisistä on kyse *Inferno.fi*.  5.3.2024. Viitattu 6.3.2024.
18. ↑  Awards Database Los Angeles Times. Viitattu 9.2.2012. (englanniksi)

Aiheesta muualla
----------------

* Black Sabbath "Paranoid" YouTubessa

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Black Sabbath |
| --- |
|  |
| 
* Tony Iommi
* Ozzy Osbourne
* Geezer Butler
* Bill Ward

* Entiset jäsenet: Ronnie James Dio
* Vinny Appice
* Ian Gillan
* Glenn Hughes
* Tony Martin
* Cozy Powell
* Geoff Nicholls
* Bev Bevan
* Neil Murray
* David Donato
* Dave Spitz
* Eric Singer
* Ray Gillen
* Bob Daisley
* Jo Burt
* Terry Chimes
* Laurence Cottle
* Dave Walker

 |
|  |
| Studioalbumit | 
* Black Sabbath
* Paranoid
* Master of Reality
* Vol. 4
* Sabbath Bloody Sabbath
* Sabotage
* Technical Ecstasy
* Never Say Die!
* Heaven and Hell
* Mob Rules
* Born Again
* Seventh Star
* The Eternal Idol
* Headless Cross
* Tyr
* Dehumanizer
* Cross Purposes
* Forbidden
* 13

 |
|  |
| Livealbumit | 
* Live at Last
* Live Evil
* Cross Purposes Live
* Reunion
* Past Lives
* Live at Hammersmith Odeon

 |
|  |
| Kokoelmat | 
* We Sold Our Soul for Rock ’n’ Roll
* The Sabbath Stones
* The Best of Black Sabbath
* Symptom of the Universe: The Original Black Sabbath 1970–1978
* Black Box: The Complete Original Black Sabbath 1970–1978
* Greatest Hits 1970–1978
* The Dio Years
* The Rules of Hell

 |
|  |
| Videot | 
* The Black Sabbath Story, Vol 1
* The Black Sabbath Story, Vol 2

 |
|  |
| Muuta | 
* diskografia
* Heaven and Hell (yhtye)
* luettelo jäsenistä

 |

 |